AQShning Suriya bo‘yicha maxsus vakili Turkiya, Qatar va Saudiya Arabistoniga boradi

AQShning Suriya muloqoti bo‘yicha maxsus vakili Jyeyms Jyeffri Turkiya, Qatar va Saudiya Arabistoniga jo‘nab ketdi, deb xabar bermoqda Davlat departamenti seshanba kuni.
«Davlat kotibining Suriyadagi muloqot bo‘yicha maxsus vakili Jyeyms Jyeffri 15-23 oktabr kunlari Suriya masalasi bo‘yicha ittifoqchilar va sheriklar bilan muzokaralar olib borish maqsadida Turkiya, Qatar va Saudiya Arabistonida bo‘ladi», - deyiladi bayonotda.
Unda ta'kidlanishicha, Turkiyada Jyeffri «Suriya muxoliflari va Suriya fuqarolik jamiyati guruhlari yetakchilari», rasmiy shaxslar bilan uchrashadi.
«Qatar va Saudiya Arabistonida u Idlibdagi istalgan harbiy hujum Suriya va mintaqadagi mojaroni yanada keskinlashtirishga aylanishi bo‘yicha AQSh pozitsiyasini tasdiqlaydi», - deya qo‘shimcha qiladi Davlat departamenti.
Eslatib o‘tamiz, avvalroq SANA agentligi AQSh koalitsiyasi Suriyada oq fosforli snaryadlardan foydalangani haqida xabar bergandi.